L 107[4 Jurnalul Oficial al Uniunii Europene 17.4.2013 REGULAMENTUL DE PUNERE ÎN APLICARE (UE) NR. 342/2013 AL COMISIEI din 16 aprilie 2013 de modificare a Regulamentului (CE) nr. 589/2008 de stabilire a normelor de aplicare a Regulamentului (CE) nr. 1234/2007 al Consiliului privind standardele de comercializare aplicabile ouălor COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a pieţelor agricole şi privind dispoziţii specifice referitoare la anumite produse agricole („Regulamentul unic OCP”) ('), în special articolul 121 litera (d) coroborat cu articolul 4, întrucât: (1)  În conformitate cu articolul 24 alineatul (2) din Regula- mentul (CE) nr. 589/2008 al Comisiei (?), statele membre se asigură că ouăle sunt verificate în toate etapele de comercializare, ceea ce poate presupune verificarea fiecărei cerințe din regulament în toate etapele din lanțul de comercializare. (2) Cu toate acestea, unele cerințe din regulament se aplică într-o anumită etapă din lanțul de comercializare şi, prin urmare, conformitatea cu acestea trebuie verificată în etapa respectivă. De exemplu, respectarea unor cerințe trebuie verificată la locul de producție sau la centrul de ambalare, în timp ce respectarea altor cerințe trebuie verificată în etapa de distribuție, după caz. (3)  Având în vedere cele de mai sus, este necesar să se asigure un anumit grad de flexibilitate în ceea ce priveşte controalele care trebuie efectuate în diferitele etape ale lanțului de comercializare. (4)  Prin urmare, Regulamentul (CE) nr. 589/2008 ar trebui modificat în consecință. (5)  Măsurile prevăzute de prezentul regulament sunt conforme cu avizul Comitetului de gestionare a orga- nizării comune a piețelor agricole, ADOPTĂ PREZENTUL REGULAMENT: Articolul 1 Articolul 24 alineatul (2) din Regulamentul (CE) nr. 589/2008 se înlocuieşte cu următorul text: „(2)  Serviciile de inspecţie menționate la alineatul (1) controlează produsele la care se referă prezentul regulament în diferite stadii de comercializare, după caz. Controalele sunt efectuate prin sondaj, precum și pe baza unei analize de risc, luându-se în considerare tipul şi capacitatea de producţie a întreprinderii în cauză, precum şi antecedentele producă- torului în materie de respectare a normelor de comercializare a ouălor.” Articolul 2 Prezentul regulament intră în vigoare în a șaptea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 16 aprilie 2013. () JO L 299, 16.11.2007, p. 1. () JO L 163, 246.2008, p. 6. Pentru Comisie Președintele Josă Manuel BARROSO